دونیا بانکین‌دان، تورکییه‌یه سیغینان خارجی عائله‌لری یوخسوللوغا قارشی قوروماغی هدفله‌یه‌ن سوسیال اویوم یاردیمینا اؤوگو گلدی.
دونیا بانکی، پروگراملا باغلی یاییملادیغی راپوردا، عایله، چالیشما و سوسیال خیدمتلر باخانلیغینین دونیا ارزاق پروگرامی و تورک قیزیل‌آیی ایله یئریتدیگی، آوروپا بیرلیگی طرفین‌دن مالیه‌لشدیریلن یاردیملارین، تورکییه‌یه سیغینان بو ایستاتوسداکی کوتله ایچین‌ده ان محتاج وضعیت‌ده‌کی عائله‌لرین اساس احتیاجلارینی قارشیلایابیلمه‌لرینی تامین ائتمک‌ده اوغورلو اولاجاغینین اؤن گؤرولدوگونو بیلدیردی.
تورکییه‌نین ۳،۶ میلیونو سوریه‌دن اولماق اوزره، ساواش و چاتیشمالار اوزون‌دن یوردلارینی ترک ائتمک مجبوریتین‌ده قالمیش ۴ میلیونا یاخین اولوسلارآراسی قوروما و گئچیجی قوروما ایستاتوسون‌داکی انسانا ائو صاحب‌لیگی ائتدیگینه دقت چکن راپور‌دا، سوسیال اویوم یاردیمینین بونلار آراسین‌دا ان یوخسول یوزده ۴۰لیق بؤلومده‌کی عائله‌لره بیرباشا نقد پول دستگی ائد‌رک تمل، ارزاق بارینما و گئییم احتیاجلارینی تامین ائتمه‌یه یاردیم‌چی اولماغی آماجلادیغی ایفاده ائدیلدی.
راپور‌دا، دونیا بانکینین "تورکییه و دیگر اؤلکه‌لرده‌کی سیغینماچیلارین یوخسوللوق‌دان قورتاریلماسی اوچون ائتکیلی سوسیال گوونلیک آددیملاری آتیلماسینا زمین یاراداجاق اولقولاری اورتایا قویماغا داوام ائدجگی" قید ائدیلدی.
سوسیال اویوم یاردیمی پروگرامی، تورکییه‌ده اولوسلارآراسی قوروما و گئچیجی قوروما ایستاتوسون‌داکی، یاردیما محتاج بوتون خارجی شخصلره نقد پول یاردیمی تامین ائتمکله، ارزاق، بارینما و گئییم کیمی اساس احتیاجلارینی شرف‌لی شکیل‌ده قارشیلامالارینی تامین ائتمه‌یی آماجلاییر.
پروگرام چرچیوه‌سین‌ده یاردیم صاحبلری آدلارینا آچیلان بانک حسابلارینا آیلیق نقد پول یاتیریلیر.
